Nafarroako Parlamentuko Mahaiak, 2021eko martxoaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako galdera, enpresentzako, enpresa txiki eta ertainentzako nahiz autonomoentzako 11.000 milioi euroko laguntzen funts gehigarriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 1ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomikorako kontseilari Mikel Irujo jaunak Osoko Bilkuran ahoz erantzun dezan:

Iragan otsailaren 24an, Estatuko Gobernuak   
–zehazki, Pedro Sánchez lehendakariak– enpresentzako, enpresa txiki eta ertainentzako nahiz autonomoentzako 11.000 milioi euroko laguntzen pakete gehigarri bat iragarri zuen Kongresuan.

Zer aurreikuspen darabilzue Nafarroak funts horretatik jasoko duen zenbatekoari dagokionez? Zer epetan eta nola kudeatuko, bideratuko eta taxutuko da, gure erkidego sektore kaltetuenek laguntza horiek baliatu ahal izan ditzaten?

Iruñean, 2021eko otsailaren 25ean

Foru parlamentaria: Laura Aznal Sagasti